ตอนแรกที่ฉี่สีเหมือนเลือดค่ะ แล้วฉี่อีกครั้งมีเหมือนเนื้อเยื่อหลุดออกมาค่ะ หลุดออกมา 2 ครั้ง แต่ไม่ได้เป็นประจำเดือนค่ะ กินยาคุมอยู่ด้วยค่ะ เนื้อเยื่อที่หลุดออกมามีกลิ่นเหม็นคาวด้วยค่ะ
สวัสดีค่ะ การมีปัสสาวะสีเหมือนเลือด และมีเนื้อเยื่อหลุดออกมา และมีกลิ่นเหม็น อาจเกิดจาก1. การติดเชื้อทางเดินปัสสาวะส่วนล่าง ซึ่งนอกจากอาการข้างต้นแล้ว มักมีอาการปัสสาวะบ่อย แสบขณะปัสสาวะ ปัสสาวะไม่สุดร่วมด้วย ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์2. มีนิ่วในไต หรือนิ่วในกระเพาะปัสสาวะ3. มีเนื้องอกหรือมะเร็งที่ไตหรือกระเพาะปัสสาวะแต่หากเลือดและเนื้อเยื่อออกมาจากช่องคลอด ไม่ใช่ท่อปัสสสาวะ ก็ถือเป็นอาการเลือดออกจากช่องคลอดผิดปกติ ซึ่งมีได้หลายสาเหตุ เช่น มีการตั้งครรภ์แล้วมีภาวะแทรกซ้อนเกิดขึ้น มดลูกอักเสบ มะเร็งปากมดลูก เป็นต้นในเบื้องต้นแนะนำให้ดื่มน้ำมากๆ หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว หากยังคงมีปัสสาวะสีเหมือนเลือด หรือมีอาการผิดปกติอื่นๆ ก็ควรไปพบแพทย์เพื่อตรวจรักษาค่ะ